open-index/open-wikipedia-markdown huggingface dataset:
Indigirka

Die **Indigirka** (Russies: Индиги́рка; Jakoeties: Индигиир) is 'n groot noord-vloeiende rivier in die Russiese Verre-Ooste. Dié rivier, met 'n lengte van 1&nbsp;726&nbsp;km (1&nbsp;072&nbsp;myl), ontstaan deur die saamvloei van die Chastach en Taryn-Joerjach in Soentar-Chajata, Jakoetië, net noordwes van die Kolima se bron. Aansluitend vloei dié rivier in 'n noordelike rigting deur die Jakoetië-republiek en bereik Oimjakon, een van die koudste bewoonde plekke ter wêreld. Verder noord bereik dié rivier agtereenvolgens Oest-Nera, Chonuu asook Belaja Gora en mond noord van Chokoerdakh in 'n delta in die Oos-Siberiese See uit.

Die Indigirka se omgewing is gekenmerk deur die Taiga, wat by die kus verder noord in Toendra oorgaan. Dié rivier vries in Oktober en bly tot Mei-Junie onder die ys.

## Verwysings 
## Eksterne skakels
Armstrong Whitworth Siskin

Die **Armstrong Whitworth Siskin** was 'n dubbeldekker vegvliegtuig wat tussen die twee Wêreldoorloë in bedryf was. Die vliegtuig het in Mei 1924 sy nooiensvlug voltooi. Die ontwerp van die vliegtuig is gebaseer op die *Siddeley-Deasy S.R.2 Siskin* wat deur Armstrong Whitworth gebou was in 1919; die vliegtuig was hoofsaaklik van hout gemaak. Die Britse Lugministrie wou egter net tenvolle metaal vliegtuie bestel en die *Siskin* was herontwerp. Nommer 41 Eskader was in Mei 1924 met die *Siskin III* toegerus te Northolt. Die *Siskin III* was die Britse Lugmag se eerste tenvolle  metaal vliegtuig.

Daar was 465 *Siskin III* gebou waarvan sommige na Estland en Kanada uitgevoer is. Die *Siskin IIIA* was toegerus met die nuwe Armstrong Siddeley Jaguar IV-enjin en het in Oktober 1925 sy verskyning gemaak. Elf Britse Eskaders was met die vliegtuig toegerus vanaf September 1926. Die Britse Eskaders het die pioneerwerk ten opsigte van kunsvlieëry met dié gedoen. Die laaste *Sisken* van die Britse Lugmag was in Oktober 1932 onttrek terwyl sommige van die Kanadese vliegtuie eers in 1939 met die *Hawker Hurricane* vervang was.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Domenico Zaccagna

**Domenico Zaccagna** (1851 – 1940) was 'n Italiaanse mineraalversamelaar en geoloog.

Die mineraal Zaccagnaïet (Zn4Al2CO3(OH)12·3H2O) is na hom vernoem.

## Verwysings 
* Webmineral data
* Mindat.org
2017-’18 Pro14-seisoen

Die **2017-’18 Pro14-seisoen** (ook bekend as die Guinness Pro14 weens borgskapredes) het op 1 September 2017 afgeskop, met die eindstryd wat op 26 Mei 2018 gespeel is. Dit was die sewentiende seisoen van die kompetisie wat oorspronklik as die Keltiese Ligabeker bekend gestaan het, die eerste van die vergrote 14-span-toernooi en die eerste toernooi wat as Pro14 bekend staan (dit was voorheen as Pro12 en die Keltiese Ligabeker bekend).

Die veertien spanne wat aan die kompetisie deelgeneem het verteenwoordig Ierland (Connacht, Leinster, Munster en Ulster), Italië (Benetton Treviso en Zebre), Skotland (Edinburgh en Glasgow Warriors), Suid-Afrika ( en ) en Wallis (Cardiff Blues, Dragons, Ospreys en Scarlets).

## Kompetisieformaat 
Op 18 Mei 2017 het Europese Professionele Klubrugby (EPKR) veranderinge aangekondig vir hoe Pro14-spanne vir die Europese Rugbykampioenebeker kwalifiseer. Aan die einde van die 2017-’18-seisoen sal die sewe beste spanne outomaties kwalifiseer vir die 2018-’19 Europese Rugbykampioenebeker, ongeag die land van oorsprong (voorheen moes die sewe kwalifiseerders ten minste een span van Ierland, Wallis, Skotland en Italië elk insluit. Die twee Suid-Afrikaanse spanne kom nie in aanmerking vir EPKR-toernooie nie.

Op 30 Junie 2017 is finaal besluit dat die  en  nie meer aan die Superrugbykompetisie gaan deelneem nie, en dat hulle by die Pro12 ingelyf sou word. Die twee spanne, die Suid-Afrikaanse Rugbyunie en Keltiese Rugby Beperk, organiseerder van die Pro12, het nie kommentaar hierop gelewer nie. Hul betrokkenheid is egter op 1 Augustus 2017 bevestig.

Die veertien spanne word in twee groepe van sewe spanne elk verdeel, elk met twee spanne van Ierland en Wallis en een span van Italië, Skotland en Suid-Afrika. Die rondomtaliedeel bestaan uit 21 rondtes – twaalf tuis- en wegwedstryde teen spanne van dieselfde groep, sewe wedstryde, hetsy tuis of weg, teen spanne van die ander groep en twee streeksderbies. Die uitspeelwedstryde sal vir die eerste keer ’n rondte van twee kwarteindstryde hê voor die halfeind- en eindstryde.

## Punte 
### Tabelnotas & Kompetisiereëls 
#### Tabelnotas 
* Pos = Tabelposisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Punte teen (Totale punte afgestaan)
* +/– = Punteverskil (Die totaal van PV minus PT punte)
* DV = Drieë gedruk
* DT = Drieë afgestaan
* DBP = Drieëbonuspunt
* VBP = Verliesbonus
* PTE = Alle punte wat behaal is

## Wedstryddatums 
* ***Nota: Afskoptye is in die land waar die wedstryd gespeel word***

### Rondte 1 
### Rondte 2 
### Rondte 3 
### Rondte 4 
### Rondte 5 
### Rondte 6 
### Rondte 7 
### Rondte 8 
### Rondte 9 
### Rondte 10 
### Rondte 11 
#### Suid-Afrikaanse derby 
### Rondte 12 
#### Suid-Afrikaanse derby 
### Rondte 13 
### Rondte 14 
### Rondte 15 
### Rondte 16 
### Rondte 17 
### Rondte 18 
### Rondte 19 
### Rondte 20 
### Rondte 21 
#### Oordeelsdag 
### Uitspeelwedstryde 
### Kwarteindronde 
### Halfeindronde 
### Eindronde 
## Verwysings
Gratianus

**Flavius Gratianus Augustus** (18 April/23 Mei 359 – 25 Augustus 383), bekend as Gratianus was die keiser van die Wes-Romeinse Ryk van 375 tot 383. Hy was die seun van Valentinianus I en Marina Severa.

In 367 stel keiser Valentinianus I sy agtjarige seuntjie Gratianus aan die soldate voor as sy mede-Augustus om 'n erflike dinastie te vestig. Sy pa is in 367 dalk deur 'n hartaanval dood, toe Gratianus in Trier was en op 24 Augustus het hy self keiser geword, maar sy broertjie Valentinianus II wat net vier jaar oud was, is  naas hom en Valens as derde keiser benoem. Gratianus wysig sy pa se taamlik harde beleid teenoor die senaat. Op 1 Januari 376 word 'n *oratio* in die senaat voorgelees waarin aangekondig word dat 'n paar van sy pa se Pannoniese amptenare wat die aristokasie van Rome geteister het, soos die *praefectus annonae* en *vicarius urbis* Maximinus ontslaan word. Maximinus word later in hierdie jaar vir sy wandade tereggestel.

Daar is onrus aan die Ryn en in Tirol in 378, maar Gratianus behaal naby Colmar in die huidige Elsas 'n oorwinning wat die Lentienses, 'n stam wat in die Swartwoud woon tot gehoorsaamheid dwing.

Valens moet skielik van 'n oorlog teen die Perse na die Balkan terugkeer omdat hierdie gebied deur die Gote geplunder word. Hy kry nie die hulp van Gratianus wat hy verwag het nie. Ná Valens se nederlaag en dood teen die Gote in die slag van Adrianopel stel Gratianus in 379 vir Theodosius I aan as sy mede-keiser in die ooste.

Hierdie besluit het belangrike gevolge omdat Theodosius I 'n trinitariër is. Dit lei tot die einde van die mag van die arianisme in die ryk. Die Gote sal nogtans nog lank hierdie unitariese vorm van Christendom bely.

Gratianus verwaarloos die noordelike provinsies en bly liewer in die komfortabele stad Mediolanum. Die Priscillianisme word verbied en hulle leiers in ballingskap gedwing en hulle kerke onteien. Nog Ambrosius, nog pous Damasus I wil hulle help, maar hulle win 'n regsaak en kan terugkeer. Onder Magnus Maximus word hulle opnuut vanweë kettery en magie veroordeel en tereggestel. Van hulle oortuigings is niets meer bekend nie. Onder invloed van Ambrosius word ook die heidene deur Gratianus vervolg. In 382 laat hy die altaar vir die godin van die oorwinning, Victoria, verwyder, waar die senatore elke môre 'n offer gebring het voor hulle aan die werk gegaan het.

## Die einde 
Gratianus moet in 383 optree teen die Alamanni wat Gallia binnegeval het. Hy trek oor die Brennerpas en na Gallia maar die veldtog eindig in 'n ramp. In dié jaar usurpeer Magnus Maximus die keiserlike troon nadat Gratianus vir 'n groep Alaanse drosters 'n feesmaal bereid het, terwyl sy eie troepe niks gekry het nie. Gratianus se Galliese troepe bly aanvanklik trou, maar na effens met Maximus s'n gebaklei te het, loop hulle oor. Gratianus probeer om oor die Alpe te vlug maar in Lugdunum word hy deur Andragathius op 25 Augustus 383 vermoor.

## Verwysings 
## Eksterne skakels
Podkamennaja Toengoeska

Die **Podkamennaja Toengoeska** (Russies: Подкаменная Тунгуска, letterlik: "Toengoeska onder die klippe"), soms ook **Middel-Toengoeska** (Сре́дняя Тунгу́ска, *Srednjaja Toengoeska*) genoem, is 'n groot sytak van die Jenisejrivier in Siberië. Dié rivier, met 'n lengte van 1&nbsp;865&nbsp;km, ontspring noordwes van Oest-Koet naby die Benede-Toengoeska se bron in die Irkoetsk-oblast. Aansluitend vloei dié rivier, **Katanga** genoem, in 'n noordwestelike rigting deur die Krasnojarsk-krai en bereik Wanawara, 'n nedersetting naby die Toengoeska-voorval se plek. Vanaf Wanawara vloei die Podkamennaja Toengoeska in 'n westelike en later noordwestelike rigting en bereik Baikit. Vanaf Baikit vloei dié rivier weer in 'n westelike rigting en mond naby die dorp Bor in die Jenisejrivier uit.

Die Podkamennaja Toengoeska is een van drie riviere in Rusland wat die naam Toengoeskarivier dra. Die ander is die Benede-Toengoeska wat sowat 100&nbsp;km suid van die Podkamennaja Toengoeska se bron entspring en sowat 600&nbsp;km noord van die Podkamennaja Toengoeska se monding in die Jenisejrivier uitmond. Die Angara se boloop word soms ook Bo-Toengoeska genoem.

## Verwysings 
## Eksterne skakels
Petsjora

Die **Petsjora** (Russies: Печо́ра; Komi: Печӧра; Nenets: Санэроˮ яха) is 'n groot noord-vloeiende rivier in die Europese deel van Rusland. Dié rivier, met 'n lengte van 1&nbsp;809&nbsp;km (1&nbsp;124&nbsp;myl), ontspring in die noordelike Oeralgebergte in die Republiek van Komi. Aansluitend vloei dié rivier in 'n noordelike rigting deur die Republiek van Komi en bereik Woektyl. Vanaf hier vloei die Petsjora eers in 'n noordwestelike rigting deur Petsjora, later in 'n suidwestelike rigting en dan in 'n noordelike rigting. Noord van Narjan-Mar, Nenetsië, mond dié rivier in 'n delta in die Petsjorasee, 'n randmeer van die Barentssee, uit.

## Verwysings 
## Eksterne skakels
Geokroniet

**Geokroniet** is 'n mineraal met die formule  0≤x≤8. Dit het die jordaniet-struktuur en vorm 'n oplossingsreeks daarmee. Die jordaniet-struktuur het vier verskillende as-posisies. Drie daarvan kan antimoonatome opneem en effens groter word, een daarvan kan net deur arseen beset word.

## Verwysings
Letoviciet

**Letoviciet** (/ lɛtoʊvɪsaɪt /) is 'n ammonium-sulfaatmineraal met samestelling (NH4)3H(SO4)2 (IUPAC: tri-ammonium sulfaat waterstof sulfaat, Nickel-Strunz klassifikasie 07.AD.20). Dit is 'n seldsame, kleurlose of wit, monokliniese sekondêre mineraal wat gevorm word tydens die verbranding van steenkool, afvalhope en as 'n afsetting in warmbronne. Dit is die eerste keer in 1932 uit die Letovice-streek van Moravië beskryf.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Letovicite
* Letovicite Mineral Data
* Letovicite
* Letovicite
Olenjok

Die **Olenjok** (Russies: Оленёк / Оленек, *Olenek*; Jakoeties: Өлөөн, *Ölöön*) is 'n groot noord-vloeiende rivier in Siberië. Dié rivier, met 'n lengte van 2&nbsp;292&nbsp;km (1&nbsp;424&nbsp;myl), ontspring in die Sentraal-Siberiese Plato in die Krasnojarsk-krai. Aansluitend vloei dié rivier in 'n oostelike rigting deur die Jakoetië-republiek en bereik Olenjok. Vanaf hier vloei die Olenjok in 'n noordoostelike rigting en mond in 'n delta net wes van die Lena s'n in die Laptefsee uit.

Die Olenjok se omgewing is gekenmerk deur die Taiga, wat by die kus verder noord in Toendra oorgaan. Dié rivier vries in Oktober en bly tot Mei-Junie onder die ys.

## Verwysings 
## Eksterne skakels
Bristol Bulldog

Die **Bristol Bulldog** was 'n enkelsitplek, dubbeldekker-vegvliegtuig wat deur die Britse Lugmag gebruik is tussen die twee Wêreldoorloë. Hierdie vliegtuig is ontwikkel na aanleiding van 'n spesifikasie van die Britse Lugministerie wat 'n enkelsitplekdag-en-nag vegter met twee Vickers-masjiengewere gespesifiseer het. Die Merk I is gebou vir ontwikkeling en Merk II het die ''Armstrong Whitworth Siskin's* en *Gloster Gamecock's* vervang. Die eerste *Bulldogs'' is in Junie 1929 aan 3 Eskader te Upavon toegedeel. 

Die hele raamwerk was van metaal wat met 'n styfgespande doekstof oorgetrek is. Die stertwiel het 'n skokbreker gehad; daar was suurstof vir die vlieënier beskikbaar, asook 'n kortgolftweerigtingradio. 'n Tweesitplek-opleidingsvliegtuig is ook gebou.

Teen 1932 was 10 eskaders reeds toegerus met die *Bulldog*; dit was die standaardvegvliegtuig tot in 1936. Die 312 vliegtuie in gebruik was op daardie stadium sowat 70% van Brittanje se lugverdedigingsvermoë. Die laaste *Bulldog* is in 1937 uit aktiewe diens onttrek en vervang met die *Gloster Gauntlet*. 

'n Groot aantal van hierdie vliegtuie is na Australië, Denemarke, die destydse Siam, Swede, Estland en Finland uitgevoer.

## Tegniese besonderhede 
## Sien ook 
* Lys van vegvliegtuie

## Bronnelys 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Tamarugiet

**Tamarugiet** (NaAl(SO4)2·6H2O) is 'n kleurlose, monokliniese sulfaatmineraal, met 'n glasagtige glas, 'n relatiewe digtheid van 2.07 en 'n hardheid van 3 op Mohs se hardheidskaal.
Die mineraal is vernoem na sy tiperende ligging, Cerro Pintados, Tamarugal Pampa, Tarapaca, Chili.
Dit is ook bekend as lapparentiet.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Handbook of Mineralogy
Bristol Scout

Die **Bristol Scout** was 'n enkelsitplek, dubbeldekker vegvliegtuig wat hoofsaaklik vir verkenningswerk gebruik was deur die Britse Lugmag tydens die eerste twee jaar van die Eerste Wêreldoorlog. Die vliegtuig was aanvanklik ontwerp vir lugwedrenne en daar was geen voorsiening gemaak vir wapens nie. Die vliegtuig het 'n ontwerp gehad wat goed op die oog geval het en was vinnig vir sy tyd. Dit was aanvanklik as 'n verkenningsvliegtuig gebruik. Nadat dit in Februarie 1915 op die front verskyn het, was dit gebruik om tweesitplek eskaders te vergesel. Die bewapening op hierdie eerste vliegtuie het verskil, daar was nie 'n standaard nie. Soms was dit net gewere wat aan die kante van die vliegtuig vasgemaak was.

Tog het Kaptein L.G. Hawker daarin geslaag om drie vyandelike vliegtuie af te skiet op 25 Julie 1915; hierdie vliegtuie was gewapen met masjiengewere. Die Victoriakruis was aan hom toegeken vir die daad. 

In Februarie 1915 het die *Royal Flying Corps* 11 Eskader gestig en toegerus met *Bristol Scouts* hulle doel was om vyandelike vliegtuie te onderskep en vernietig. Dit was een van die eerste ware vegter eskaders. Die Britse bobaasvlieënier, Albert Ball, was deel van 11 Eskader en sy gunsteling was die *Scout D* wat in November 1915 in diens gestel was. Dit was toegerus met 'n gesinchroniseerde Vickers-masjiengeweer. In 'n week in Mei 1916 het Ball vier vyandelike vliegtuie afgeskiet. 

Daar was 370 ''Scout's* vervaardig. Vanaf die middel van 1916 was hulle geleidelik onttrek uit diens om opleidings vliegtuie te word.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS''. 2015.
Masilo

**Masilo** is 'n township in die Masilonyana Plaaslike Munisipaliteit, in sentraal-Vrystaat, Suid-Afrika. Tydens die apartheidera was Masilo waar die dorp Theunissen se Swart mense gewoon het.

Volgens die 2011-sensus het die nedersetting 'n bevolking van 21&nbsp;963 gehad.

## Sien ook 
* Lys van dorpe in Suid-Afrika

## Verwysings
Klaer Lightende Spiegel der Verfkonst

Die ***Klaer Lightende Spiegel der Verfkonst*** (letterlik: "Duidelik beligtende spieël van die Verfkuns") is 'n manuskrip wat in 1692 deur 'n Nederlandse skrywer van die stad Delft, slegs bekend as A. Boogert, uitgegee is. Net een kopie van die handleiding is bekend en dit is heeltemal handgeskrewe en hand-geverf. Dit word in die Bibliothéque Méjanes in Aix-en-Provence aangehou. Die manuskrip bestaan uit 800 bladsye met verskillende skakerings van waterverf, met die formulerings wat gebruik is om die kleure te produseer, as 'n kleurkaart. Dit word met die Pantone-kleurstelsel, wat 271 jaar later verskyn het, vergelyk. Die boek is gedigitaliseer en is beskikbaar op E-Corpus.

## Verwysings 
## Eksterne skakels 
* Volledige boek op e-corpus
Amniota

Die **Amniota** is 'n groep hoër werweldiere, wat deur 'n amnion, 'n vlies wat die embrio beskerm, gekenmerk word. 

## Kladogram 
'n Vereenvoudigde kladogram wat die verwantskap van die huidige Amniota weergee is:
Aldan

Die **Aldan** (Russies: Алдан) is ná die Wiljoei die tweede grootste sytak van die Lena in Siberië. Dié rivier, met 'n lengte van 2&nbsp;273&nbsp;km (1&nbsp;412&nbsp;myl), ontspring in die Stanowoj-bergreeks naby Nerjoengri, Jakoetië, net noord van die Amoer-oblast. Aansluitend vloei dié rivier in 'n noordelike rigting tot by Aldan en later in 'n noordoostelike rigting tot by Oest-Maja. Vanaf hier vloei die Aldan in 'n noordelike rigting tot by Chandiga en daarna in 'n westelike rigting. Sowat 150&nbsp;km noord van Jakoetsk mond die Aldan in die Lena se middelloop uit. Belangrike sytakke sluit in die Amga (1&nbsp;462&nbsp;km), die Maja (1&nbsp;053&nbsp;km) en die Oetsjoer (812&nbsp;km).

## Verwysings 
## Eksterne skakels
Oljokma

Die **Oljokma** (Russies: Олёкма, *Olëkma*; Jakoeties: Өлүөхүмэ, *Ölüöxüme*) is ná die Wiljoei, die Aldan en die Witim die vierde grootste sytak van die Lena in Siberië. Dié rivier, met 'n lengte van 1&nbsp;320&nbsp;km (820&nbsp;myl), ontspring in die Jablonowy-bergreeks naby Mogotsja, Zabaikalski-krai. Aansluitend vloei dié rivier in 'n noordoostelike rigting en bereik die Amoer-oblast. Vanaf hier vloei die Oljokma in 'n noordelike rigting deur Jakoetië en mond by Oljokminsk in die Lena uit.

## Eksterne skakels
Wiljoei

Die **Wiljoei** (Russies: Вилю́й, [vʲɪˈlʲʉj]; Jakoeties: Бүлүү, *Bülüü*, [bylyː]) is die grootste sytak van die Lena in Siberië. Dié rivier, met 'n lengte van 2&nbsp;650&nbsp;km (1&nbsp;647&nbsp;myl), ontspring in die Wiljoei-plato naby Ekonda, Krasnojarsk-krai, net noordwes van Jakoetië. Aansluitend vloei dié rivier in 'n suidoostelike rigting tot by Tsjernisjewskij en later in 'n oorwegend oostelike rigting met 'n suidelike boog tot by Soentar. Die Wiljoei vloei agtereenvolgens deur Njoerba, Werchnewiljoeisk en Wiljoeisk. Sowat 124&nbsp;km (200&nbsp;myl) stroomaf van Jakoetsk mond die Wiljoei in die Lena se middelloop uit. Belangrike sytakke sluit in die Marcha (1&nbsp;181&nbsp;km) en die Tjoeng (1&nbsp;092&nbsp;km).

## Verwysings 
## Eksterne skakels
Kannabinoïed

[duimnael|regs|240px|[Kief bevat 'n hoë konsentrasie kannabinoïed-inhoud.]]

'n **Kannabinoïed** is 'n uitgebreide klas chemiese verbindings wat met kannabinoïedreseptore in selle bind wat veranderinge veroorsaak in die brein se neurotransmittervrystelling. Kannabinoïede wat natuurlik deur die liggaam van mens en dier geskep word, word geklassifiseer as endokannabinoïede. Fitokannabinoïede kom in die natuur slegs in sekere plante voor, soos die daggaplant (Cannabis) terwyl 'n paar sintetiese kannabinoïede suksesvol kunsmatig deur wetenskaplikes in 'n laboratorium vervaardig is. Die bekendste kannabinoïed is 'n fitokannabinoïed genaamd Delta-9-tetrahidrocannabinol (THC) en is ook die belangrikste psigoaktiewe verbinding van dagga. Cannabinol (CBD) is nog 'n hoofverbinding van die plant. Daar is tot dusver 113 verskillende kannabinoïede uit die daggaplant geïsoleer, elkeen met unieke eienskappe en 'n unieke uitwerking.

Sintetiese kannabinoïede omvat verskeie klasse gespesifiseer volgens hul chemiese samestelling. Klassieke kannabinoïede se samestelling vergelyk met natuurlike kannabinoïede terwyl nieklassieke kannabinoïede endokannabinoïede naboots (endokannamimikrie).

## Kannabinoïedreseptore 
Voor die 1980's is daar gespekuleer dat die fisiologiese en gedragsveranderende effekte van kannabinoïede nie deur 'n spesifieke selmembraaninteraksie veroorsaak word nie. Daar is met die ontdekking van die eerste kannabinoïedreseptor wel bevind dat kannabinoïede met gespesifiseerde reseptore in selmembrane bind.

Hierdie reseptore kom algemeen voor in die mens, sowel as in soogdiere, voëls, visse en reptiele. Tot dusver is daar nog net twee kannabinoïedreseptore ontdek, naamlik die CB1- en CB2-reseptore. Talle nuwe wetenskaplike ondersoekers vermoed dat daar nog vele onbekende reseptore bestaan. Die menslike brein bevat meer kannabinoïedreseptore as enige ander tipe G-proteïen-gekoppelde reseptore (GPCR).

;Tipe 1-kannabinoïedreseptor (CB1)
CB1-reseptore kom in die brein hoofsaaklik in die basale ganglia, limbiese stelsel, hippokampus en die striate nukleus voor. Die CB1-reseptore kom ook in die serebellum voor asook in die manlike en vroulike voortplantingstelsel. Daar kom geen CB1-reseptore in die medulla oblongata voor nie; dié gedeelte van die breinstam wat verantwoordelik is vir respiratoriese en kardiovaskulêre funksies. CB1-reseptore kom ook in die voorste horingselle van die menslike oog en retina voor.

;Tipe 2 cannabinoïdreseptor (CB2)
CB2-reseptore word hoofsaaklik in die immuunstelsel of selle afkomstig van die immuunstelsel gevind, met die hoogste konsentrasie in die milt. Alhoewel CB2-reseptore meestal in die perifere senuweestelsel afgesonder is, toon nuwe wetenskaplike navorsing dat CB2 deur glia-selle in die menslike serebellum uitgedruk word. CB2 is verantwoordelik vir die anti-inflammatoriese, terapeutiese en moontlik ander medisinale eienskappe van dagga wat in dierestudies en anekdotiese bewyse voorkom.

## Verwysings 
## Bronne 
* Daggastudiebronnelys, *2017*
Witim

Die **Witim** (Russies en Boerjaties: Витим, *Vitim*; Ewenkies: Витым, *Witym*; Jakoeties: Виитим, *Viitim*) is ná die Wiljoei en die Aldan die derde grootste sytak van die Lena in Siberië. Dié rivier, met 'n lengte van 1&nbsp;978&nbsp;km (1&nbsp;229&nbsp;myl), ontstaan deur die saamvloei van Witimkan en Tsjinain in die Witim-plato, Boerjatië, oos van die Baikalmeer. Aansluitend vloei dié rivier eers in 'n suidelike en later in 'n noordoostelike rigting. Die Witim bereik die Zabaikalski-krai en vloei in 'n noordelike rigting tot Bodaibo in die Irkoetsk-oblast. Dié rivier vloei nog deur Mama en mond by Witim, Jakoetië, in die Lena se boloop uit.

## Verwysings 
## Eksterne skakels
Diaspoor

**Diaspoor** is 'n mineraal met die chemiese formule . Saam met gibbsiet en boehmiet is hierdie mineraal 'n belangrike komponent van bauxiet, die erts waaruit aluminium verkry word.

Diaspoor en boehmiet is allotrope van  en diaspoor is termodinamies gesien die stabiele en boehmiet die metastabiele fase. Die oorgang van boehmiet na diaspoor is nogtans uiters traag. Dit is moontlik om boehmiet in 1M NaOH in teenwoordigheid van diaspoor-saadjies om te set, maar dit duur ongeveer 35 dae.

## Kristalstruktuur 
Die ortorombiese kristalstruktuur van diaspoor bestaan uit vervormde -oktaëders. Elke hidroksied-ioon vertoon waterstofbinding met 'n oksiedioon van 'n naburige -oktaëder. Hierdie struktuur is 'n argetipe. 'n Ander mineraal wat hierdie struktuurtipe besit is goethiet.

## Fotogalery 

Diaspore-213062.jpg|
Diaspore-393123.jpg|
Diaspore-md58c.jpg|
Mineraly.sk - diaspor.jpg|
Zultanite.png|

## Verwysings
Kief

[duimnael|regs|240px|**Kief** bevat 'n hoë konsentrasie van etlike [kannabinoïede.]]

**Kief**, **kif** of **kef** (uit Arabies cكيف *kayf*, betekenis "plesier, dronkenskap") verwys na die harsdraende hare van die daggablom wat afgebreek word van droë dagga en bymekaargemaak en vasgevang word in die siwwe van kruiemeule of toestelle wat spesifiek vir die doel gemaak is. Kief bevat 'n baie hoër konsentrasie van al 113 of meer verskillende kannabinoïede soos THC, CBD, ens. as die inhoud van die daggablom waarvan dit afkomstig is. 

Tradisioneel word kief in hasjisjblokke gepers vir gerieflike hantering en berging en kan in albei vorme gerook word of met 'n vergasser (*vape*) vergas word. Hasjisj word gevorm deur kief onder druk te plaas en te verhit. Die proses kan met masjinerie of per hand uitgevoer word; laasgenoemde metode is die algemeenste metode en is in sommige gevalle 'n byproduk van die sortering van dagga, waar kief aan die hande klou en dit verwyder word deur die vingers teen mekaar te vryf. Die druk en wrywing veroorsaak hitte en verander die kief in hasjisj.

In Marokko verwys kief na 'n tradisionele mengsel van fyngekapde dagga en inheemse tabak, maar daar is 'n duidelike verskil tussen die twee.

In ontwikkelde lande soos die VSA en Europa word kief gebruik om medisinale daggaprodukte te produseer deur middel van infusie, asook in gebakte en eetbare produkte, bekend as daggakoekies of *edibles*. As gevolg van die sterkte van kief is daar 'n neiging om dit spaarsaam te gebruik om die psigoaktiewe effekte te verminder.

## Bronne 
* Daggastudiebronnelys, *2017*
Daggakoekie

[duimnael|regs|240px|[Rastafarianisme|Rasta-gekleurde daggakoek.]]

**Daggakoekie** verwys na enige gebakte produk wat voorberei is met dagga as die hoofbestanddeel van die baksel. Daar is 'n groot verskeidenheid eetbare produkte wat met dagga voorberei word en staan ook bekend as *"space cakes"*, *"magic muffins"* of *"edibles"*.

In lande soos die VSA waar dagga gewettig is, of medisinale dagga gereguleer word, is daggageregte baie gewild onder pasiënte sowel as sosiale gebruikers van dagga om die negatiewe effekte van rook te vermy.
Ili

Die **Ili** (Oeigoers: ئىلى دەرياسى, *Ili deryasi* of Или дәряси, *Ili dəryasi*; Kasaks: Іле, *İle*, ئله; Russies: Или; Chinees: 伊犁河, pinyin: *Yīlí Hé*; Mongools: Ил, letterlik: "kaalheid") is die grootste van die Balchasj-meer se invloeiende riviere. Dié rivier, met 'n lengte van 1&nbsp;400&nbsp;km (870&nbsp;myl), ontstaan deur die saamvloei van die Koenes- en Tekes-riviere in die outonome gewes Xinjiang van die Volksrepubliek China. Aansluitend vloei dié rivier in 'n westelike rigting deur die stad Yining en bereik die Kasakse grens. In Kasakstan vloei die Ili in 'n westelike rigting tot by Kapchagai, sowat 70&nbsp;km noord van die voormalige hoofstad Almati. Aansluitend vloei dié rivier in 'n noordwestelike rigting en mond in 'n wye delta in die Balchasj-meer uit.

As gevolg van die groot bevolkingsgroei in die Chinese outonome gewes Xinjiang styg die waterverbruik, waardeur minder water die Balchasj-meer bereik en die meer bedreig.

## Fotogalery 

Lêer:River-ili-1.jpg|Die Ili in Xinjiang, China
Lêer:River-ili-2.jpg|Die Ili in Xinjiang, China
Lêer:Kapchigai lake.jpg|Die Kapchagaidam in Kasakstan
Lêer:Balkhash labeled eng.jpg|Nasa-Satellietbeeld van die Balchasj-meer met die Ili se monding in die suidweste

## Verwysings 
## Eksterne skakels 
*
Cherlen

Die **Cherlen** (Chinees: 克鲁伦河, pinyin: ''É'Kèlǔlún hé''; Mongools: Хэрлэн гол) is 'n binnelandse rivier in Mongolië en die Volksrepubliek China met 'n lengte van 1&nbsp;254&nbsp;km. Dié rivier ontspring in die Jablonowigebergte, sowat 180&nbsp;km noordoos van die Mongoolse hoofstad, Ulaanbaatar, en suid van die Russiese grens. Aansluitend vloei die rivier in 'n suidelike en later in 'n oostelike rigting deur Öndörhaan en Tsjojbalsan. Die Cherlen bereik die Chinese grens en mond in die outonome gewes Binne-Mongolië in die Hulunmeer uit.

Tydens die reënseisoen vloei water van die Hulunmeer, wat eintlik sonder uitvloei is, sowat 30&nbsp;km noord en bereik die Argoen. Daarmee behoort die Cherlen se rivierloop soms tot die Argoen-Amoer-rivier, wat daardeur 'n lengte van 5&nbsp;052&nbsp;km bereik.

## Eksterne skakels
Zeja

Die **Zeja** (Russies: Зе́я) is ná die Songhua die tweede grootste sytak van die Amoer in die Russiese Verre-Ooste. Dié rivier, met 'n lengte van 1&nbsp;242&nbsp;km (772&nbsp;myl), ontspring in die Stanowoi-bergreeks, Amoer-oblast, net suid van Jakoetië. Aansluitend vloei dié rivier in 'n suidoostelike rigting tot by die stad Zeja en later in 'n suidwestelike rigting tot by Nowokijewski Oewal. Vanaf hier vloei die Zeja weer in 'n suidwestelike rigting deur Swobodni. By Blagowesjtsjensk net wes van die grens tot die Volksrepubliek China mond die Zeja in die Amoer se middelloop uit.

## Eksterne skakels
Songhua

Die **Songhua** (Chinees: 松花江, pinyin: *Sōnghuā Jiāng*), ook bekend onder die Russiese naam **Soengari** (Сунгари) is die grootste sytak van die Amoer in die Mantsjoerye. Dié rivier, met 'n lengte van 1&nbsp;925&nbsp;km (1&nbsp;195&nbsp;myl), ontspring in die Changbai-bergreeks tussen die provinsies Jilin en Liaoning net noord van Noord-Korea. Aansluitend vloei dié rivier in 'n noordwestelike rigting deur Jilin en later in 'n noordoostelike rigting deur Harbin en Jiamusi in die provinsie Heilongjiang. By Tongjiang net suid van die grens tot Rusland mond die Songhua in die Amoer se middelloop uit.

## Fotogalery 

Lêer:On the river Songhua.jpg|Die Songhua in Jilin, China
Lêer:ハルビン松花江.jpg|Die Songhua in Harbin, China

## Verwysings 
## Eksterne skakels
Munisipale Afbakeningsraad

regs|duimnael|Munisipale grense van Suid-Afrika, soos afgebaken deur die Munisipale Afbakeningsraad.
Die **Munisipale Afbakeningsraad** is 'n Suid-Afrikaanse onafhanklike outoriteit, wat verantwoordelik is vir die vasstelling van die grense van distrikte, munisipaliteite en kieswyke in Suid-Afrika.

## Die Raad 
Die bestaan van die Munisipale Afbakeningsraad word in artikel 155.(2)(b) van die Grondwet gereël en is ingestel deur die Wet op Plaaslike Regering: Munisipale Afbakening, 1998 . Die Munisipale Afbakeningsraad bestaan uit nege lede, wat vir 'n termyn van vyf jaar aangestel word deur die President van Suid-Afrika. Behalwe vir die Voorsitter dien die lede van die Raad  op 'n deeltydse basis. Daar is ondersteuning van enkele personeelslede vir administrasie en navorsing.

## Eksterne skakels 
* Amptelike webwerf van die Munisipale Afbakeningsraad 

## Sien ook 
* Afbakeningsknoeiery

## Verwysings
Kieswyk (Suid-Afrika)

duimnael|200px|Kaart van kieswyke in Suid-Afrika
**Kieswyke** in Suid-Afrika is geopolitieke onderafdelings van munisipaliteite wat gebruik word vir verkiesingsdoeleindes. Alle distrikte en munisipaliteite is afgebaken deur die Munisipale Afbakeningsraad, waarna dié distrikte en munispaliteite gedeel word deur die helfte van die aantal setels in die distriks- en munisipale rade. Daar is dus soveel kieswyke in 'n distrik of munisipaliteit as die helfte van die aantal setels in hul rade. Hierdie kieswyke word vervolgens afgebaken deur die Munisipale Afbakeningsraad. 

Tydens verkiesings verkies elke kieswyk direk een raadslid. Die res van die raadslede word verkies uit partylyste, waarby die stemme wat nie bygedra het nie tot die verkiesing van 'n raadslid, by die res van die stemme gevoeg word, sodat die algehele setelbalans eweredig is aan die verhouding van stemme wat uitgebring is.

Sedert diemunisipale verkiesing van 2016 is daar 4,392 kieswyke in Suid-Afrika.

## Verwysings 
## Eksterne skakels 
* Amptelike webwerf van die Munisipale Afbakeningsraad
Hutsmerk

duimnael|regs|240px|'n **Hutsmerk**, soos dit op sosiale media gebruik word.

Die **hutsmerk** (of **hutsmerker**) is 'n tipe metadata-merker wat op sosiale netwerke en mikroblogdienste gebruik word wat nie noodwendig 'n kategorie-stelsel het nie. Dit maak dit dan moontlik vir gebruikers om inhoud op te spoor en op so 'n wyse die inhoud te kategoriseer. Gebruikers skep hutsmerke deur 'n hekkie-karakter (die syferaanwyser) vooraan 'n woord te plaas. Deur 'n spesifieke hutsmerk op te soek sal alle boodskappe of inhoud wat die hutsmerk bevat opgespoor word. 'n Hutsmerk word gevolglik in 'n argief bymekaargemaak, in 'n enkele stroom omvattende die spesifieke hutsmerk. Op Instagram maak die hutsmerk #bluesky dit vir gebruikers moontlik om al die foto's wat met die spesifieke hutsmerk gemerk is, op te spoor.

As gevolg van die gewildheid van die hutsmerk is die Engelse woord *hashtag* in Junie 2014 in die Oxford Engelse Woordeboek bygevoeg. Die term hutsmerk kan ook verwys na die syferaanwyser wanneer dit in konteks van 'n hutsmerk gebruik word.

## Sien ook 
* Nommerteken

## Verwysings 
## Eksterne bronne 
* Die Afrikaanse Taalkommissie skryf oor *hutsmerk* se voorlopige opname in die woordelys, April 16, 2015 omstreeks 8:35am
*
Halberstadt

**Halberstadt** is 'n dorp in die Duitse deelstaat Sakse-Anhalt, en die hoofstad van die Harzdistrik. Dit is noord van die Harzberge geleë, en is bekend vir die ou stadskern wat tydens die Tweede Wêreldoorlog wel erg beskadig, maar in die daaropvolgende dekades weer herbou is.

## Geografie 
Halberstadt is tussen die Harz aan die suidekant en die Huy-heuwels aan die noordekant geleë. Dit lê ook aan die Holtemme- en Goldbachriviere, wat albei linkersytakke van die Boderivier is. Die munisipale gebied omvat die nedersettings Aspenstedt, Athenstedt, Langenstein, Sargstedt en Ströbeck, wat almal in 2010 geïnkorporeer is. Halberstadt is die setel vir die Departement vir Publieke Bestuur van die Hochschule Harz Universiteit vir Toegepaste Studies en Navorsing.

Die dorpssentrum bevat steeds etlike belangrike historiese geboue en heelwat van die antieke dorpsuitleg. Betekenisvolle plekke in Halberstadt sluit in die Halberstadt-katedraal, die Kerk van Ons Dame (*Liebfrauenkirche*) en die Sint Martin-kerk, wat naamlik in die 12de en 13de eeue opgerig is. Halberstadt was die ligging van die vroegste gedokumeneerde installering van 'n groot en permanente pyporrel in 1361. Vergeleke met ander noord-Europese katedrale, is dié van Halberstadt merkwaardig deurdat die middeleeuse tesourie in 'n feitlik volledige toestand behoue gebly het. Onder hierdie skatte tel die oudste oorblywende tapisserieë in Europa, wat uit die 12de eeu dateer. Die dorp is ook 'n halte op die skilderagtige Duitse Houtraamroete.

Die dorp kan bereik word via die Bundesstraße 6n, 79, Bundesstraße 81, en Bundesstraße 245 federale hoofweë. Die Halberstadt-hoofstasie is 'n belangrike spoorwegaanknopingspunt op die Magdeburg–Thale en Halle–Vienenburg spoorweglyne, wat hoofsaaklik deur Transdev Sachsen-Anhalt bedien word. Halberstadt se tramwegnetwerk bedryf twee lyne.

Germania Halberstadt is 'n voetbalklub wat in Halberstadt speel.

## Verwysings 
## Eksterne skakels
Kızılırmak

Die **Kızılırmak** (Turks: [kɯˈzɯlɯɾmak], letterlik: "rooirivier"; antieke Griekse naam: Ἅλυς, *Halys*, letterlik: "soutrivier") is met 'n lengte van 1&nbsp;355&nbsp;km (842&nbsp;myl) die langste rivier wat in sy geheel deur Turkye vloei. Dié rivier ontspring by İmranlı in die Sivas-provinsie, sowat 150&nbsp;km wes van die Eufraat se bron. Aansluitend vloei dié rivier in 'n suidwestelike rigting deur die stad Sivas en bereik Kappadosië. Vanaf hier vloei die Kızılırmak in 'n noordwestelike rigting en later in 'n noordelike rigting deur Kırıkkale, sowat 80&nbsp;km oos van die Turkse hoofstad Ankara. Aansluitend vloei dié rivier in 'n noordoostelike rigting deur die Pontiese gebergte en mond noordwes van Samsun en noord van Bafra in 'n wye delta in die Swartsee uit.

Die Turkse naam van die Kızılırmak is afgelei van die rooi klei-sediment, wat die rivier meevoer.

## Eksterne skakels
Desna

Die **Desna** (Russies: Десна́; Oekraïens: Десна) is die grootste sytak van die Dnjepr in Oos-Europa. Dié rivier, met 'n lengte van 1&nbsp;130&nbsp;km (700&nbsp;myl), ontspring in die Smolensk-heuwels suidoos van Smolensk in die Smolensk-oblast van Rusland. Aansluitend vloei dié rivier in 'n suidelike rigting tot by Brjansk. Vanaf hier vloei die Desna in 'n suidwestelike rigting, bereik die Oekraïense grens en vloei deur Tsjernihif. Net noord van die Oekraïense hoofstad Kijif mond dié rivier in die Dnjepr uit.

## Fotogalery 

Lêer:Confluence of Desna and Bolva in Bryansk.JPG|Saamvloei van Desna en Bolwa by Brjansk, Rusland
Lêer:Desna mezyn6.JPG|Die Desna in die Nasionale Park Mesinski by Ponornisja, Oekraïne
Lêer:Троїцький монастир.jpg|Die Drie-eenheid-katedraal in Tsjernihif, Oekraïne, met die Desna op die agtergrond
Lêer:Desna River in Chernihiv.jpg|Die Desna in Tsjernihif, Oekraïne

## Verwysings 
## Eksterne skakels
Belaja

Die **Belaja** (Russies: Бе́лая, *Belaja*; Basjkiries: Ағиҙел, *Ağiźel*, [ä.ʁi̠.ˈðɪ̞l], ; Tartaars: Агыйдел, *Ağídel*, اعىدئل, [ˌʌɣiˈdel]; almal letterlik: "witrivier") is die grootste sytak van die Kamarivier, die langste linkersytak van die Wolga in die Europese deel van Rusland. Dié rivier, met 'n lengte van 1&nbsp;420&nbsp;km (882&nbsp;myl), ontspring in die suidelike Oeralgebergte in die Basjkortostan-republiek, net wes van die Oeral-rivier se bron. Aansluitend vloei dié rivier in 'n suidwestelike en later in 'n noordelike rigting deur Isjimbai tot by Oefa. Vanaf hier vloei die Belaja in 'n noordwestelike rigting en mond in die Tartarstan-republiek in die Kamarivier uit.

## Verwysings 
## Eksterne skakels
Wjatka

Die **Wjatka** (Russies: Вя́тка, [ˈvʲatkə]; Tartaars: Нократ, *Noqrat*; Mari: Виче, *Viče*, Oedmoerts: Ватка, *Vatka*) is die tweede grootste sytak van die Kamarivier, die langste linkersytak van die Wolga in die Europese deel van Rusland. Dié rivier, met 'n lengte van 1&nbsp;314&nbsp;km (816&nbsp;myl), ontspring in die Kama-heuwels in die Oedmoertië-republiek, net wes van die Kamarivier se bron. Aansluitend vloei dié rivier in 'n noordelike rigting en bereik die Kirof-oblast. Hier vloei die Wjatka in 'n suidwestelike rigting deur Kirof en maak later 'n boog in 'n suidoostelike rigting. By Nisjnekamsk in die Tartarstan-republiek mond dié rivier in die Kamarivier uit.

## Eksterne skakels
Colin Meads

Sir **Colin Earl Meads** KNZM MBE (3 Junie 1936 – 20 Augustus 2017) was 'n Nieu-Seelandse rugbyspeler. Hy het sy land in 55 toetse verteenwoordig as deel van sy 133 wedstryde vir Nieu-Seeland. Hy het meestal slot gespeel en het die All Blacks verteenwoordig van 1957 tot 1971. Sy bynaam was *Pinetree*. Hy is dood aan kanker.
Vaesiet

**Vaesiet** (NiS2) is 'n mineraal wat saam met cattieriet in die Demokratiese Republiek van die Kongo gevind word. Dit is vernoem na Johannes F. Vaes, 'n Belgiese mineraloog.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Mindat.org – Vaesite
* Webmineral.com – Vaesite
* Handbook of Mineralogy – Vaesite
Kolima

Die **Kolima** (Russies: Колыма́, [kəlɨˈma]; Jakoeties: Халыма) is 'n groot noord-vloeiende rivier in die Russiese Verre-Ooste. Dié rivier, met 'n lengte van 2&nbsp;129&nbsp;km (1&nbsp;323&nbsp;myl), ontstaan deur die saamvloei van die Koeloe und Ajan-Joerjach in Soentar-Chajata, Jakoetië, net suidoos van die Indigirka se bron. Aansluitend vloei dié rivier in 'n noordoostelike rigting deur die Magadan-oblast en bereik Sinegorje. Hiervanaf vloei die Kolima in 'n noordwestelike rigting deur Sejmchan en vloei later in 'n noordelike rigting tot by Zyryanka en bereik die Jakoetië-republiek. Aansluitend vloei dié rivier in 'n noordwestelike rigting deur Srednekolymsk en mond noord van Chersky in 'n delta in die Oos-Siberiese See uit.

Die omgewing van die Kolima word gekenmerk deur die taiga, wat by die kus verder noord in 'n toendra oorgaan. Die rivier vries in Oktober en bly tot Mei-Junie onder die ys.

## Verwysings 
## Eksterne skakels
Vanuraliet

**Vanuraliet** is 'n uraan-mineraal met chemiese formule: Al(UO2)2(VO4)2(OH)·11(H2O). Dit het geel kristalle en 'n Mohs-hardheid van 2, en is deel van die carnotiet groep. Die naam is afgelei van die samestelling van die mineraal.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Handbook of Mineralogy
* Mindat.org
* Webmineral data
Jessie May Sweet

**Jessie May Sweet** (1901 – 1979) was die kurator van Britse Natuurhistoriese Museum se mineraalversamelings in Londen, Engeland.

Die mineraal sweetiet is na Jessie May Sweet vernoem.

## Verwysings
Kieswyk

'n **Kieswyk **is 'n plaaslike, afgebakende gebied, wat gewoonlik gebruik word vir verkiesingsdoeleindes. Kieswyke is gewoonlik vernoem na woonbuurte, strate, gemeenskappe, landmerke, geografiese kenmerke en in sommige gevalle historiese figure, wat tot die gebied verbind is. In die Verenigde State van Amerika is kieswyke net genommer.

In Australië, Kanada, Monaco, Nieu-Seeland, Suid-Afrika, die Verenigde Koninkryk en die Verenigde State van Amerika is kieswyke 'n verkiesingsdistrik binne 'n distrik  of munisipaliteit. Kieswyke word gewoonlik gebruik tydens plaaslike verkiesings. In die Verenigde State van Amerika is kieswyke gewoonlik onderverdeel in stembusgebiede.

In die Republiek van Ierland is stedelike kieswyke (*wards*) en landelike distrikverkiesingsafdelings (*District Electoral Divisions*) in 1994 herdoop in verkiesingsafdelings (*Electoral Divisions*)*.* Die verkiesingsdistrikte by plaaslike verkiesings is egter gewoonlik algemeen bekend as kieswyke. Die verkiesingsdistrikte bestaan uit verskeie verkiesingsafdelings en is amptelik bekend as plaaslike verkiesingsgebiede (local electoral areas). In die geval van 'n munisipale samesmelting word na die voormalige stede en dorpe wat die nuwe metropool vorm verwys as wyke.

## Voorbeelde 
* In sekere stede in Indië, soos Mumbai en Delhi is 'n wyk is 'n administratiewe eenheid van die stad. Stedelike gebiede is verdeel in sones, wat op sy beurt talle wyke bevat.
* In Japan is 'n wyk (*ku* in Japannees) 'n administratiewe eenheid in groter stede.
* In Viëtnam, 'n wyk (*phường*) is 'n administratiewe subeenheid van middestede (*quận*).
* 'n Wyk in Nepal is 'n politieke gebied. Nege wyke vorm tesame 'n dorpsontwikkelingskomitee. Hierdie dorpskontwikkelingskomitees vorm 'n distrikt; distrikte vorm 'n streek, en streke vorm tesame die land.
* In dele van die noorde van Engeland was 'n wyk 'n onderverdeling van 'n streek.
* In Nederland is 'n wyk (*wijk*) 'n groter woonbuurt, buitewyk of voorstad.

## Sien ook 
* Kieswyke in Suid-Afrika
* Kieswyk van die Stad Londen

## Bronne 
### Kruis-Wikipedia 
Die ooreenstemmende artikel in die Engelstalige Wikipedia
### Verwysings 
__NOTOC__
Fly

Die **Fly** (Engels: *Fly River*, Tok Pisin: *wara Flai*) is met 'n lengte van 1&nbsp;100&nbsp;km (700&nbsp;myl) een van die langste riviere op die eiland Nieu-Guinee, van die eilandnasie Papoea-Nieu-Guinee, asook van die kontinent Oseanië.

duimnael|links|Die Fly in Papoea-Nieu-Guinee
Die Fly ontspring in die Viktor Emmanuel-bergreeks in Sentraal-Nieu-Guinee, net suid van die Sepik se bron in die Westelike provinsie van Papoea-Nieu-Guinee. Aansluitend vloei dié rivier in 'n suidwestelike rigting en raak die grens tot Indonesië. Vanaf hier vloei die Fly in 'n suidoostelike rigting en mond by Daru in 'n wye delta in die Koraalsee uit.

Die Fly se omgewing is gekenmerk deur moerasse, reënwoud en berge. Dié rivier se delta is in 1842 deur die Brit Francis P. Blackwood vir Europa ontdek en ná sy skip, die *HMS Fly* genoem.

## Verwysings 
## Eksterne skakels
Johannes F. Vaes

**Johannes Franciscus Vaes** (1902 – 1978) was 'n Belgiese administrateur, mineraloog en geoloog verbonde aan die "Union Minière du Haut-Katanga", in die Belgiese Kongo, nou die Demokratiese Republiek van die Kongo.

Die mineraal Vaesiet is in 1945 deur Paul F. Kerr na Johannes Franciscus Vaes vernoem.

## Verwysings 
## Eksterne skakels 
* Mindat.org – Vaesite
* Webmineral.com – Vaesite
* Handbook of Mineralogy – Vaesite
Tiamien difosokinase

In ensimologie is 'n **tiamien difosfokinase** (EC nommer 2.7.6.2) 'n ensiem wat die volgende chemiese reaksie kataliseer:

:ATP + tiamien \rightleftharpoons AMP + tiamien difosfaat

Met ander woorde, die twee substrate van hierdie ensiem is ATP en tiamien, terwyl sy twee produkte AMP en tiamien difosfaat is.

Hierdie ensiem behoort aan die transferase ensiemgroepering, spesifiek diegene wat twee fosfor-bevattende groepe op eenmaal oodra (difosfotransferases). Die sistematiese naam van hierdie ensiem klas is **ATP:tiamien difosfotransferase**. Ander name in algemene gebruik sluit **tiamien kinase**, **tiamien pirofosfokinase**, **ATP:tiamien pirofosfotransferase**, **tiamien pirofosfokinase**, **tiamien pirofosfotransferase**, **tiaminokinase**, **tiamien:ATP pirofosfotransferase**, en **TPTase**. Hierdie ensiem neem deel aan tiamien metabolisme.

## Strukturele studies 
Teen die einde van 2007, was 6 strukture vir hierdie klas van ensieme ontleed, met PDB kodes 
1IG0, 
1IG3, 
2F17, 
2G9Z, 
2HH9, en 
2OMK.

## Verwysings 
* 
* 
*
Kapuas

Die **Kapuas** (Indonesies en Maleis: *Sungai Kapuas*, Javaans: *Kali Kapuas*) is met 'n lengte van 1&nbsp;143&nbsp;km (710&nbsp;myl) die langste rivier op die eiland Borneo, van die eilandnasie Indonesië asook die langste rivier, wat in sy geheel op 'n eiland vloei.

[duimnael|links|'n Brug oor die Kapuas by [Pontianak]]
Die Kapuas ontspring by Berg Raya in die Iran-bergreeks in Sentraal-Borneo net suid van die grens tot Maleisië in die provinsie Wes-Kalimantan. Aansluitend vloei dié rivier in 'n suidwestelike rigting tot by Pontianak. Net suid mond die Kapuas in die Karimata-straat, wat die Javasee met die Suid-Chinese See verbind, uit.

Die Kapuas se omgewing is gekenmerk deur reënwoud. Terwyl Pontianak 'n moderne metropool van hoofsaaklik Islamitiese Maleiers is, woon stroomop langs die Kapuas en sy sytakke verskeie Dayak-groepe.

## Verwysings 
## Eksterne skakels
2017 Curriebeker Premierafdeling

Die **2017 Curriebeker Premierafdeling** is ’n top rugbykompetisie wat van 21 Julie – 28 Oktober 2017 tussen provinsiale spanne in Suid-Afrika beslis is. Dit was die 79ste seisoen van die kompetisie sedert dit vir die eerste keer in 1889 gespeel is.

Die Vrystaat Cheetahs was die verdedigende kampioen. Hulle het die Blou Bulle met 36–16 in die 2016 eindstryd op die Toyota-stadion verslaan. Die eindstryd in 2017 is op 28 Oktober beslis met die Natalse Haaie wat teen die Westelike Provinsie in Durban gespeel het. Die Westelike Provinsie het met 33–21 gewen en hulle 34ste titel ingepalm.

## Spanne 
## Tabel 
### Tabelnotas 
*Pos = Tabel Posisie
*S   = Speel
*W   = Wen (4 punte)
*G   = Gelykop (2 punte)
*V   = Verloor (0 punte)
*PV  = Punte vir (Totale punte aangeteken)
*PT  = Punte teen (Totale punte afgestaan)
*+/- = Punteverskil (Die totaal van PV minus PT)
*BP  = Bonuspunt
**Spanne kan tot twee bonuspunte in 'n rondomtaliewedstryd verdien. Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd. 'n Bonuspunt word ook toegeken aan die verloorspan wanneer daardie span met 7 of minder punte verloor. Slegs die verloorspan kan 'n maksimum van 2 bonuspunte verkry.
*Pte = Alle tabelpunte bymekaargemaak.

## Wedstryddatums 
### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 
### Week 10 
### Week 11 
### Week 12 
{{rugbywedstryd
| datum        = 29 September 2017
| tyd          = 19:00
| tuis         = Natalse Haaie
| telling      = 24 – 10
| rapport      = Verslag
| weg          = Goue Leeus
| tuispunte    = **Drieë:** Thomas du Toit, Odwa Ndungane**Doelskop:** Curwin Bosch**Strafdoele:** Curwin Bosch (3)**Skepdoel:** Curwin Bosch**Kaart:** Keegan Daniel {{Geelkaart|31}41}}
| wegpunte     = **Drie:** Anthony Volmink**Doelskop:** Jaco van der Walt**Strafdoele:** Jaco van der Walt
| stadion      = Growthpoint Kings Park, Durban
| bywoning     = 
| skeidsregter = Stuart Berry
}}

### Week 13 
### Week 14 
### Uitspeelwedstryde 
### Halfeindronde 
### Eindstryd 
## Verwysings
Andor Semsey

duimnael|Borsbeeld van Andor Semsey

**Andor Semsey** (1833 – 1923) was 'n Hongaarse edelman en mineraloog. Die mineraal semseyiet, die hoof antimoonsulfied wat in 1881 deur József Sándor Krenner ontdek is, is na Andor Semsey vernoem.

## Verwysings 
*